Carmina (Catullus)/100
Caelius Aufilenum et Quintius Aufilenam
     Flos Veronensum depereunt iuuenum,
Hic fratrem, ille sororem. Hoc est quod dicitur illud
     Fraternum uere dulce sodalicium.
Cui faveam potius? Caeli, tibi: nam tua nobis
     Per facta exhibita est unica amicitia
Cum uesana meas torreret flamma medullas.
     Sis felix, Caeli, sis in amore potens.

Elegi

it:Le poesie di Catullo/100